EkBass/fiwiki-20250220-pages-articles huggingface dataset:
Valdésin niemimaa

Valdésin niemimaa on niemimaa Atlantin rannikolla Chubutin maakunnassa Argentiinassa. Suurin osa noin 3 625 km² laajuisesta niemimaasta on hedelmätöntä maata. Alueella on kuitenkin myös muutamia suolajärviä, joista suurin sijaitsee 40 metriä merenpinnan alapuolella. Valdésin niemimaa on merkittävä luonnonsuojelualue ja se on listattu UNESCOn maailmanperintökohteeksi. Valinta tapahtui vuonna 1999. Rannikolla asuu merinisäkkäitä, kuten korvahylkeitä ja merinorsuja. Etelänmustavalaita löytyy Golfo Nuevolta ja Golfo San Josélta, jotka ovat suojellut merialueet niemimaan ja mantereen välissä. Nämä hetulavalaat tulevat alueelle toukokuun ja joulukuun välisenä aikana parittelemaan ja synnyttämään, koska lahtien vesi on tyynempää ja lämpimämpää kuin avomerellä. Niemimaan sisäosassa elää nanduja, guanakoja ja maroja. Lintuja edustaa alueella ainakin 181 lajia, joista 66 on muuttolintuja. File:Southern right whale7.jpg File:Tail of a whale near Valdes Peninsula.jpg File:Halbinsel Valdes Pinguine.jpg ==Lähteet== ==Aiheesta muualla== *Valdésin niemimaa UNESCOn sivuilla *Birding Trip Report – Peninsula Valdez *Valaiden katselua Valdésin niemimaalla Luokka:Niemimaat Luokka:Unescon maailmanperintökohteet Argentiinassa Luokka:Chubutin maakunta
Inner Wellness

Inner Wellness on Kyyria-yhtyeen kolmas ja viimeinen studio-albumi vuodelta 1998. Levy äänitettiin Hyde Street StudiossaHyde Street Studion viralliset kotisivut San Franciscossa Yhdysvalloissa ja San Rafaelissa Alfa & Omega Studiossa marraskuu 1997 ja tammikuu 1998 välillä. Tuottajana toimi Bernd Burgdorf joka on tuottanut ja äänittänyt artisteja kuten muun muassa Tom Waits, Green Day, Hilary Duff, Enrique Iglesias, Sara Paxton, ja Kelly Osbourne. ”Jesus Döner” -kappale on viittaus etelähelsinkiläiseen, Isolla Roobertinkadulla sijaitsevaan Tuomas-grilliin. Kappaleesta on tehty myös musiikkivideo, jonka Heiner Timm on ohjannut nimellä Tim Luna ja tuottanut Cut and Run -yhtiö. Kappaleesta ”Gift” on myös remix-versio. ”Stretcher” ei ole levyn viimeinen kappale, vaan viiden minuutin hiljaisuuden jälkeen seuraa vielä ”Agartha”. Kappaleen nimeä ei ole painettu levyn kanteen, joten se on piiloraita. Se mainitaan kuitenkin yhtyeen virallisilla kotisivuillaYhtyeen viralliset kotisivut SpineFarmin sivustolla. == Kappaleet == # # # # # # # # # # ===Piiloraita=== Kappale Stretcher on pituudeltaan 5:54, ja tämä on myös merkitty levyn kanteen. Kappale Agartha, levyllä piiloraita viiden minuutin hiljaisuuden jälkeen, on pituudeltaan 3:58. Kappaletta ei ole levyllä merkitty erilliseksi kappaleeksi, mutta verkkokaupoista ostettuna kappaleen pituus annetaan tänä. == Singlet == * Jesus D%C3%B6ner (1998) == Kokoonpano == * Ville Tuomi – laulu * Mig Masta Tanner – kitara * Niclas Etelävuori – basso * Dick Domestic Blues MF – koskettimet * Gas Lipstick – rummut == Lähteet == == Aiheesta muualla == * * Luokka:Vuoden 1998 albumit Luokka:Kyyrian albumit
NLight

nLight on vuonna 2000 perustettu yhdysvaltalainen puolijohdelasereita valmistava yritys. Yrityksellä on tuotantolaitoksia muun muassa Yhdysvalloissa, Suomessa ja Kiinassa. nLight osti suomalaisen Liekki Oy:n vuonna 2007. ==nLight Suomessa== nLight Oy (aikaisemmin Liekki Oy) on nanoteknologiaa hyödyntävä mm. optisia kuituja tuottava yritys, jonka tuotantolaitos sijaitsee Lohjan Muijalassa. Yritys on perustettu vuonna 1999 ja vuonna 2007 sen palveluksessa oli 40 työntekijää. Sillä oli hallussaan sen omien tietojen mukaan 37 patenttia ja 30 patenttihakemusta vuonna 2007. Yrityksen toimitusjohtajana toimii yhdysvaltalainen William Wilson. Yrityksen kehittämä suora yksivaiheinen nanopartikkeliruiskutusmenetelmä optisten vahvistinkuitujen valmistamiseksi sai INNOSUOMI-palkinnon presidentti Tarja Halosen myöntämänä vuonna 2002. Syksyllä 2007 nLight osti yhtiön Suomen Teollisuussijoitus Oy:ltä, Tamares Groupilta ja Stratos Venturesilta. Kauppa toteutettiin osakevaihdolla, jossa Liekin omistajista tuli nLightin omistajia. == Lähteet == ==Aiheesta muualla== *Yhtiön viralliset kotisivut *Liekki Oy:n patentit Freepatentsonline-tietokannassa Luokka:Laitteistovalmistajat Luokka:Nanoteknologia Luokka:Yhdysvaltalaiset elektroniikkayhtiöt Luokka:Tavaramerkit
Herodes Agrippa

Herodes Agrippa (10 eaa. – 44 jaa.) oli Juudean kuningas 37–44. Hänen isänsä oli Herodes Suuren poika Aristobulos. Herodes Suuri antoi teloittaa Aristobuloksen vuonna 7 eaa. ja nuori Agrippa lähetettiin tämän jälkeen Roomaan. Herodes Suuri itse kuoli n. vuonna 4 eaa., ja hänen kolme poikaansa Arkhelaos, Antipas ja Filippos jakoivat hänen valtakuntansa. Agrippasta tuli Roomassa yksi Caligulan kannattajista, ja kun tästä tuli keisari nimitti hän Agrippan Juudean kuninkaaksi. Agrippa tuki myös Caligulan seuraajaa Claudiusta ja tämä liitti Agrippan valtakuntaan lisää alueita. Agrippa kuoli yllättäen vuonna 44. == Perhe == Agrippa oli naimisissa kaukaisen sukulaisensa Kyproksen kanssa. Pari sai viisi lasta: * Drusus – kuoli nuorena * Julius Marcus Agrippa * Berenike – Kilikian kuninkaan Polemonin vaimo, myöhemmin myös keisari Tituksen rakastajatar. * Mariamme * Drusilla – naimisissa Juudean prokuraattorin Marcus Antonius Felixin kanssa == Aiheesta muualla == *Herodes Agrippa suomenkielisessä Raamatussa Luokka:Juudan kuninkaat Luokka:Herodesten hallitsijasuku Luokka:Vuonna 10 eaa. syntyneet Luokka:Vuonna 44 kuolleet Luokka:Apostolien tekojen henkilöt
Seiji Ozawa

Seiji Ozawa (; 1. syyskuuta 1935 Shenyang, Mantšukuo, Kiina – 6. helmikuuta 2024 Tokio) oli japanilainen kapellimestari. Ozawa syntyi Mantšukuossa Kiinassa japanilaiseen perheeseen ja opiskeli Toho Gakuen -musiikkikoulussa Tokiossa ennen opintojaan Euroopassa ja Yhdysvalloissa.Seiji Ozawan elämäkerta Allmusicissa Vuonna 1961 Leonard Bernstein nimitti hänet New Yorkin filharmonikkojen apulaiskapellimestariksi. Ozawa johti sen jälkeen Toronton sinfoniaorkesteria (1965–1970), San Franciscon sinfoniaorkesteria (1969–1976), Bostonin sinfoniaorkesteria (1973–2002) ja vuodesta 2002 lähtien Wienin valtionoopperaa. Ozawa tulkitsi runsaasti myöhäisen romantiikan ajan teoksia ja johti muiden muassa György Ligetin San Francisco Polyphonyn ja Olivier Messiaenin Saint François d’Assise -oopperan ensiesitykset. Ozawalla todettiin 2009 varhaisessa vaiheessa oleva kurkkusyöpä. Hoitojen takia hän perui konserttinsa puolen vuoden ajaksi.Helsingin Sanomat. Viitattu 7.1.2009. == Lähteet == Luokka:Japanilaiset kapellimestarit Luokka:Grammy-palkinnon saajat Luokka:Vuonna 1935 syntyneet Luokka:Vuonna 2024 kuolleet
Berliner Messe

Berliner Messe on virolaisen Arvo Pärtin sävellys, joka tilattiin Berliinissä pidettyä yhdeksättäkymmenettä Deutsche Katholikentagia varten vuonna 1991 ja sai lopullisen muotonsa vuonna 1997. Teos on alun perin sävelletty solisteja ja urkuja varten, mutta myöhemmin siitä on tehty versiot sekä sekakuoroa ja urkuja että sekakuoroa ja jousiorkesteria varten. Teoksen Credo-osa on uudelleensovitus Pärtin aikaisemmasta ”Summa”-teoksesta (1977). == Lähteet == * Luokka:Arvo Pärtin teokset Luokka:1990-luvun musiikkiteokset Luokka:Messut
San Franciscon sinfoniaorkesteri

San Franciscon sinfoniaorkesteri () on San Franciscossa, Kaliforniassa toimiva yhdysvaltalainen sinfoniaorkesteri. Se piti ensimmäisen konserttinsa joulukuussa 1911. Nykyinen musiikillinen johtaja on Michael Tilson Thomas, joka on toiminut virassaan syyskuusta 1995 lähtien. San Franciscon sinfoniaorkesterin yhteydessä toimiva San Franciscon sinfoniakuoro perustettiin 1973 ja San Franciscon nuoriso-orkesteri 1981. Vuonna 1999 San Franciscon sinfoniaorkesteri teki Metallican kanssa yhteistyötä, jonka tuloksena oli livelevy S&M.; Gramophone-lehden raati sijoitti sanfranciscolaisorkesterin sijalle 13 vuoden 2008 orkesteriäänestyksessään. == Musiikilliset johtajat == * Henry Hadley (1911–1915) * Alfred Hertz (1915–1930) * Basil Cameron ja Issay Dobrowen (1930–1934) * Pierre Monteux (1935–1954) * Enrique Jordá (1954–1963) * Josef Krips (1963–1970) * Seiji Ozawa (1970–1977) * Edo de Waart (1977–1985) * Herbert Blomstedt (1985–1995) * Michael Tilson Thomas (1995–) == Lähteet == == Aiheesta muualla == * Viralliset sivut Luokka:San Francisco Luokka:Yhdysvaltalaiset sinfoniaorkesterit
FC Basel

FC Basel, lyhyesti FCB, on sveitsiläinen jalkapalloseura Baselin kaupungista. Seura perustettiin vuonna 1893. Seura menestyi hyvin 1960- ja 1970-luvuilla voittamalla seitsemän liigamestaruutta. 1980-luvulla se joutui pelaamaan myös Sveitsin toiseksi korkeimmalla sarjatasolla. Seura palasi korkeimmalle sarjatasolle vuonna 1994. Vuonna 2001 Basel muutti uudelle 33 343-paikkaiselle St. Jakob-Parkille. Vuonna 2002 Basel voitti sekä Sveitsin liigan että cupin. Seuraavalla kaudella FCB oli ensimmäinen Mestareiden liigassa pelannut sveitsiläisseura. Basel jatkoi menestystään kotimaassa voittaen Sveitsin cupin vuonna 2003 ja Sveitsin liigan vuosina 2004 ja 2005. Kaudella 2005–2006 Basel selvisi UEFA Cupin puolivälieriin. Basel oli samana vuonna pitkään kiinni mestaruudessa. Kauden viimeisessä ottelussa, jossa joukkueelle olisi riittänyt tasapeli, se hävisi yliajalla tehdyllä maalilla FC Zürichille, joka voitti mestaruuden. Samalla katkesi Baselin historiallinen kotipeliennätys, 52 perättäistä tappiotonta ottelua. Basel on kannatukseltaan Sveitsin suosituin seura. Sen yleisökeskiarvo on Sveitsin liigan suurin, noin 21 000\. == Saavutukset == *Sveitsin mestaruus (20): 1953, 1967, 1969, 1970, 1972, 1973, 1977, 1980, 2002, 2004, 2005, 2008, 2010, 2011, 2012, 2013, 2014, 2015, 2016, 2017 *Sveitsin cup (12): 1933, 1947, 1963, 1967, 1975, 2002, 2003, 2007, 2008, 2010, 2012, 2017 *Sveitsin liigacup: 1973 *Coppa delle Alpi (3): 1969, 1970, 1981 == Entisiä valmentajia == * Jörg Berger * Thorsten Fink * Urs Fischer * Christian Gross * Marcel Koller * Paulo Sousa * Rudi Strittich * Heiko Vogel * Raphael Wicky * Murat Yakin Basel Luokka:Baselin urheilu
Esko Kilpiö

Esko Tapio Kilpiö (9. lokakuuta 1936 – 8. tammikuuta 2004 Tukholma)Kilpiö, Esko Tapio, Sveriges Dödbok (8/2021) 1830–2020, Sveriges Släktforskarförbund, ISBN 978-91-89310-09-4 oli ruotsinsuomalainen näyttelijä. Kilpiö syntyi Helsingissä, mutta talvisodan aikana hänet lähetettiin sotalapsena Dala- Järnaan Ruotsiin. Sodan jälkeen hänen äitinsäkin muutti Ruotsiin. Kilpiö opiskeli mainontaa, mutta joitakin vuosia alalla työskenneltyään hän päätti toteuttaa intohimoaan teatteriin ja ryhtyi näyttelijäksi. 1960-luvulla Kilpiö näytteli muun muassa Riksteaternissa ja Tukholman kaupunginteatterissa. 1960- ja 1970-lukujen taitteessa hän siirtyi Norrköpingin Östgötateaterniin, jonka riveissä hän näytteli 1990-luvun lopulle saakka. Hän oli aktiivinen myös teatterialan ammattiyhdistysliikkeessä. Kilpiö kuoli Tukholmassa 67-vuotiaana tammikuussa 2004. ==Valikoitu filmografia== *Tule sänkyyni 1968 *Lykkeland 1984 *Tre kärlekar 1991 *Varustamo 1997 *Anna Holt – poliisi (TV-sarjan vierailuosa) 1999 == Lähteet == ==Aiheesta muualla== * * Esko Kilpiö Svensk Filmdatabasissa. Luokka:Ruotsalaiset näyttelijät Luokka:Suomalaiset näyttelijät Luokka:Ruotsinsuomalaiset henkilöt Luokka:Vuonna 1936 syntyneet Luokka:Vuonna 2004 kuolleet
Fleming

Fleming tarkoittaa seuraavia sukuja ja henkilöitä: * Fleming-suku, suomalainen aatelissuku, jonka tunnettuja jäseniä ovat olleet: ** Erik Fleming (1487–1548), valtaneuvos, sotilas ** Erik Henrikinpoika Fleming (1619–1679), virkamies, valtaneuvos ** Filippa Fleming (k. 1578), aatelisnainen ja maanomistaja, Klaus Flemingin sisar ** Henrik Klasson Fleming (1584–1650), sotilas, valtiomies Henrik Klaunpoika Fleming ** Herman Fleming (n. 1520–1583), valtaneuvos, sotilas ** Herman Klaunpoika Fleming (1619–1673), valtaneuvos, vapaaherra ** Ivar Fleming (k. 1548), valtaneuvos, sotilas ** Joakim Henrikinpoika Fleming (k. 1495 tai 1496), ruotsalainen valtaneuvos ja Turun linnan vouti ** Johan Fleming (1578–1599), vapaaherra Juhana Klaunpoika Fleming ** Klaus Fleming (Klas Fleming), useita Suomen ja Ruotsin historian henkilöitä ** Klas Hermansson Fleming (1649–1685), virkamies Klaus Hermaninpoika Fleming ** Klas Hermansson Fleming (n. 1550–1616), sotilas Klaus Hermaninpoika Fleming ** Klas Larsson Fleming (1592–1644), sotilas Klaus Laurinpoika Fleming ** Klaus Eriksson Fleming (n. 1535–1597), yleisimmin tunnettu nimellä Klaus Fleming, valtaneuvos, amiraali, marski ** Lars Ivarsson Fleming (k. 1562) Viron käskynhaltija ** Lars Klasson Fleming (1621–1699), virkamies, sotilas, Etelä-Suomen laamanni ** Otto Fleming (1786–1851), vapaaherra * Muita Fleming-nimisiä henkilöitä: ** Alexander Fleming (1881–1955), brittiläinen lääketieteen tutkija, penisilliinin keksijä, Nobelin lääketieteen palkinnon saaja ** Chris Fleming (s. 1970), yhdysvaltalainen koripalloilija ja valmentaja ** Ian Fleming (1908–1964), brittiläinen kirjailija, joka loi muun muassa James Bondin ** Jessie Fleming (s. 1998), kanadalainen jalkapalloilija ** John Fleming (1785–1857), skotlantilainen eläintieteilijä ja geologi ** John Ambrose Fleming (1849–1945), brittiläinen fyysikko, sähköinsinööri ** Paul Fleming t. Flemming (1609–1640), saksalainen runoilija ** Peggy Fleming (s. 1948), yhdysvaltalainen taitoluistelija ** Renée Fleming (s. 1959), yhdysvaltalainen oopperalaulaja ** Rhonda Fleming (1923–2020), yhdysvaltalainen näyttelijä ** Sandford Fleming (1827–1915), skotlantilais-kanadalainen insinööri ** Vern Fleming (s. 1962), yhdysvaltalainen koripalloilija ** Victor Fleming (1889–1949), yhdysvaltalainen elokuvaohjaaja ** William Y. Fleming, toinen skotlantilaisen laivanrakennusyhtiö Fleming and Fergusonin perustajista ** Williamina Fleming (1857–1911), skotlantilais-yhdysvaltalainen tähtitieteilijä. * Kuvitteellisia henkilöitä: ** Bob Fleming, hahmo sketsisarjassa Ruuvit löysällä ==Katso myös== *Flemming
Kyllikki Villa

Kyllikki Villa (o.s. Wehanen, 12. syyskuuta 1923 Helsinki – 27. helmikuuta 2010 Helsinki) oli suomalainen maailmanmatkaaja, suomentaja ja kirjailija. Hän kävi Kajaanin yhteislyseota seitsemän luokkaa, minkä jälkeen hän 17-vuotiaana siirtyi aluksi toimistolotaksi Suomussalmelle ja sieltä Tuusulaan lottaopistoon. Sota keskeytti opinnot, ja Villa sai komennuksen kenttälotaksi Tiiksjärven ilmavalvontakeskukseen. Avioeron jälkeen hän kiersi maailmaa rahtilaivoilla aluksi tyttärensä Saara Villan kanssa. Hän teki ensimmäisen merimatkansa Portugaliin 42-vuotiaana, jolloin hän oli 4-vuotiaan Saara-tytön yksinhuoltaja. Tytär oli mukana rahtilaivamatkoilla 12-vuotiaaksi asti. Myös Saara valitsi myöhemmin kääntäjän ammatin. Kyllikki Villa Oulunkylän kotisivulla Matkoillaan Kyllikki Villa teki suomennoksia sekä kirjoitti omia kirjoja. Hän on suomentanut muun muassa Märta Tikkasen, Mikael Enckellin ja Bo Carpelanin teoksia. Valtion kääntäjäpalkinnon hän sai vuonna 1984 ja Svenska litteratursällskapetin palkinnon vuonna 1987. 27.2.2010 HS.fi Vanhan rouvan lokikirjan hän saneli nauhalle erään rahtilaivamatkansa aikana. Leena Virtanen kirjoitti Helsingin Sanomien nekrologissa, että Vanhan rouvan lokikirjasta ”tuli hitti, tai ehkä nyt voisi jo sanoa klassikko”. Teos oli Villan läpimurto suuren yleisön tietoisuuteen.Helsingin Sanomat 28.2.2010Tämä Liken kustantama teos palkittiin Vuoden 2004 Matkakirjana. Villa sai samana vuonna myös Vuoden Valopillkku -palkinnon. == Bibliografia == * Ei, ei matkavakuutusta minulle, 1976 (runokokoelma) * Pitelen kiinni hetkestä kuin kädestä, 1978 (runokokoelma) * Muistiinpanoja kouluajalta 1940–42, 1982 * Matkailijan Japani, 1983/1990 (yhdessä Samppa Lahdenperän kanssa) * Tee, 1984 * * Merilapsuus, 2004 * Ei eilistä, ei huomista, runokokoelma, 2005 * Tyttö sodassa – Kenttälotan kirjeitä 1941–1944, 2006 * * Elämän korkea keskipäivä, 2008 * Koipitoipilas. Like 2008 (runokokoelma). ISBN 978-952-01-0290-6. * == Suomennoksia == * Anne Brontë: Wildfell Hallin asukas (1971) * Alexandre Dumas nuorempi: Kamelianainen (1954) * Mikael Enckell: Missä Jumala on? (2000) * Marilyn French: Naistenhuone (1979) * Olle Hedberg: Nukke tanssii, kello lyö (1959) * Carl Larsson: Maalla (1966) * Claude Laydu: Nille-Nallen onkimatka (1966) * Astrid Lindgren: Matti ja kesä (1969) * August Strindberg: Mustat liput (1973) * Hjalmar Söderberg: Tohtori Glas (2006) * Märta Tikkanen: Yötäpäivää (1972) == Palkinnot == * Valtion kääntäjäpalkinto 1984 * Svenska litteratursällkapetin palkinto 1987 * valtion ylimääräinen taiteilijaeläke 1987 * Yleisradion Vuoden Valopilkku 2004 * Vuoden matkailukirja 2004 ==Lähteet== * Kyllikki Villa Oulunkylän kotisivulla * 27.2.2010 HS.fi ===Viitteet=== == Aiheesta muualla == * Kyllikki Villan muistokirjoitus Helsingin Sanomissa * Kyllikki Villa Like Kustantamon esittelyssä * YLE Elävä arkisto: Kyllikki Villa * Luokka:Suomalaiset kirjailijat Luokka:Suomentajat Luokka:Vuonna 1923 syntyneet Luokka:Vuonna 2010 kuolleet
Helena Anhava

Ruth Helena Anhava (o.s. Pohjanpää, 24. lokakuuta 1925 Helsinki – 24. marraskuuta 2018 Helsinki) oli suomalainen runoilija, prosaisti ja suomentaja. Anhava valmistui ylioppilaaksi vuonna 1944 ja suoritti kirjastotutkinnon vuonna 1952. Hän työskenteli WSOY:n kustannusvirkailijana vuosina 1947–1952. Vuodesta 1952 hän oli suomentaja. Anhavan esikoisrunokokoelma Murheellisen kuullen on puhuttava hiljaa ilmestyi vuonna 1971. Jo sitä ennen hän oli ollut mukana novelliantologiassa Seitsemän novellia vuonna 1968. Runojen lisäksi hän julkaisi aforismeja, novellikokoelmia, lastenkirjan sekä kuunnelmia. Hän suomensi romaaneja, näytelmiä, kuunnelmia, lasten- ja nuortenkirjoja sekä lyriikkaa. Anhava toimitti myös oppikirjoja, antologioita ja runokokoelmia. Anhavan runoja on käännetty ruotsiksi, norjaksi ja viroksi. Hän sai muun muassa valtion kirjallisuuspalkinnon 1980, Suomen Kirjailijaliiton tunnustuspalkinnon 1994 ja Alfred Kordelinin säätiön tunnustuspalkinnon 1997 sekä Samuli Paronen -palkinnon 2006. Anhavan isä oli runoilija, teologi ja opettaja Lauri Pohjanpää ja aviomies runoilija, suomentaja ja kirjallisuusvaikuttaja Tuomas Anhava. Suomentaja, esseisti, kustannustoimittaja Martti Anhava on yksi Helena ja Tuomas Anhavan neljästä lapsesta. Anhava on haudattu miehensä Tuomaksen viereen Hietaniemen hautausmaalle. == Teokset == * * * * * * * * * * * * * * * * * ==Palkinnot== * Valtion kirjallisuuspalkinto 1980 * Suomen Kirjailijaliiton tunnustuspalkinto 1994 * Alfred Kordelinin säätiön tunnuspalkinto 1997 * Samuli Paronen -palkinto 2006 ==Lähteet== == Aiheesta muualla == * Helena Anhava Otavan sivuilla * Helena Anhavan ajatuksia ja aforismeja * Helena Anhava Kirjasampo.fi:ssä Luokka:Aforistikot Luokka:Suomalaiset kirjailijat Luokka:Suomalaiset runoilijat Luokka:Suomentajat Luokka:Pro Finlandia -palkitut Luokka:Vuonna 1925 syntyneet Luokka:Vuonna 2018 kuolleet
Jatkoaika (televisiosarja)

Jatkoaika oli ajankohtaisaiheita käsitellyt 1960-luvun lopun suomalainen television keskusteluohjelma. ==Esitysaika== Jatkoaikaa esitettiin Yle TV1 -kanavalla joka toinen lauantai vuosina 1967–1969 illan viimeisenä ohjelmana (siitä juontui nimi Jatkoaika). Suorana lähetyksenä tehdyllä ohjelmalla ei ollut kiinteää kestoa, ja pisimmillään se saattoi jatkua kaksi ja puoli tuntia. Jatkoaika yhdisti väittelyitä ja sketsiviihdettä, juoruja ja politiikkaa. Ensimmäinen Jatkoaika lähetettiin 9. syyskuuta 1967. Vuosien aikana tehtiin yhteensä 23 ohjelmaa. Muutaman jakson jälkeen Helsingin Sanomat luonnehti ohjelmaa näin: > ”Jatkoaika on ilmestynyt komeetan tavoin nykyisellään perin köyhälle tv- > viihdetaivaalle. Se on näyttänyt enemmän paljasta pintaa kuin muut ohjelmat > yhteensä, se on pannut tunnetut kansalaiset keskustelemaan elintärkeistä > asioista kuten hameen pituudesta ja suomalaisen miehen seksikkyydestä. Se on > myös kerännyt ylistäviä arvosteluja, mutta sitä on myös moitittu > koulupoikahuumorista.” ==Esiintyjiä== Ohjelmaa juonsivat Lenita Airisto, Aarre Elo, Erkki Mikael Salmi (1967–1968), Kauko Saarentaus (1967–1968) ja Hannu Taanila (1968–1969). Sketseissä esiintyivät muun muassa Kaarlo Juurela, Mai-Brit Heljo, Paavo Pentikäinen, Viktor Klimenko ja Helge Herala. Ohjelman tunnetuin toistuva sketsi oli juoppoputkaa kuvannut ”Putka-TV”, jossa Mai-Brit Heljo esitti Suhina-Lempi-nimistä pultsaria. Vieraina oli yleensä julkisuuden henkilöitä, kuten Vesa-Matti Loiri, Tabe Slioor, Edvin Laine, ”kreivi” Pertti Ylermi Lindgren, Olliver Hawk, Mauno Koivisto, Leo Jokela, Pentti Siimes, Olavi Ahonen, Liana Kaarina Leskinen, Mauri Sariola, Toini Havu, Kaj Chydenius, Tamara Lund, Peter von Bagh, Timo Bergholm, Erik Blomberg, Jörn Donner, Kalevi Kahra, Liisamaija Laaksonen, Paula Talaskivi, Mikko Niskanen, Kirsti Wallasvaara, Jussi Talvi, Matti Kurjensaari, Jouni Apajalahti, Väinö Linna, Paavo Einiö, Jyrki Hämäläinen, Henrik Otto Donner ja Joonas Kokkonen. Jatkoaika oli TV1:n Viihdetoimituksen tuotantoa. Ohjelman vakituisena kapellimestarina toimi Ossi Runne, ja lähetystä ohjasivat Heikki Seppälä, Riitta Degerholm ja Erkki Pohjanheimo. == Katso myös == *Iltalintu == Lähteet == * Annala, Jukka: Toopelivisio, s. 47–48. Teos, Helsinki 2006. * Johanna Sumiala-Seppänen * Jatkoaika Ylen Elävässä arkistossa ===Viitteet=== == Kirjallisuutta == * Luokka:Suomalaiset keskusteluohjelmat Luokka:Viihdeohjelmat Luokka:Yle TV1:n televisio-ohjelmat Luokka:1960-luvun televisiosarjat Luokka:Suomalaiset televisio-ohjelmat
Gagauzia

Gagauzia (gagauziksi Gagauz-Yeri tai Gagauziya, ja ) on autonominen alue eteläisessä Moldovassa, lähellä Ukrainan Odessan alueen länsirajaa. Alueen virallinen nimi on Gagauzian autonominen alue (gagauziksi Avtonom Territorial Bölümlüü Gagauz Yeri, ). Alueen väkiluku oli vuoden 2014 alussa 161 900 asukasta. Pääosa (noin 96 100 henkeä) väestöstä asuu maaseudulla. Gagauzian pääkaupunki on Comrat (26 000 as.). Muita kaupunkeja ovat Ciadîr-Lunga (22 800 as.) ja Vulcăneşti (16 700 as.). Alueen pinta-ala on 1 832 km². == Historia == Vuonna 1990 Gagauzia julistautui itsenäiseksi Gagauzian tasavallaksi, mutta vuonna 1994 se liitettiin autonomisena alueena Moldovaan. Sillä on omat poliisivoimansa. Venäjä on antanut Gagauzialle erityisaseman muuhun Moldovaan nähden eikä se rajoita viinin tai maataloustuotteiden tuontia Gagauziasta. Parlamenttivaaleissa alue on suuntautunut vahvasti venäjämyönteisesti. Esimerkiksi vuoden 2010 parlamenttivaaleissa Moldovan kommunistipuolue ja vuoden 2014 vaaleissa Moldovan tasavallan sosialistipuolue saivat yksin yli 50 prosenttia Gagauziassa annetuista äänistä. Șor-puoluetta edustava Evghenia Guțul valittiin Gagauzian johtoon toukokuussa 2023. Alueen viralliset kielet ovat gagauzi, romania ja venäjä. Toisin kuin Moldovasta irtautunut Transnistria, Gagauzia ei ole tehnyt itsenäistymisjulistusta. == Etniset ryhmät == Gagausian väestö koostuu etnisistä ryhmistä seuraavasti: *gagauzit: 82,5 % *bulgaarit: 5,2 % *venäläiset: 4,6 % *moldovalaiset: 4,4 % *ukrainalaiset: 3,3 %. Väestö kuuluu enimmäkseen ortodoksiseen uskontoon. == Kulttuuri ja koulutus == Comratissa on 55 koulua ja yksi yliopisto. Ne saavat taloudellista tukea Turkin hallitukselta. Lisäksi Turkin rahoituksella on perustettu Turkin kulttuurikeskus (Türk İşbirliği Ve Kalkınma İdaresi Başkanlığı) ja turkkilainen kirjasto (Atatürk Kütüphanesi). Turkin tuki gagauzeille selittyy sillä, että nämä ovat turkinsukuinen kansa. Beşelman kylässä toimii Gagauzian historiallinen ja etnomaantieteellinen museo, jonka on perustanut Dimitri Kara Çöban. == Lähteet == == Aiheesta muualla == * * * Images of Gagauzia * Tabibito's Moldova Guide: Comrat, capital of Gagauzia *Mari Kiz, Gagauzian folk music *
Sumatranoranki

Sumatranoranki (Pongo abelii) on maailman kolmesta orankilajista toiseksi harvinaisin. Se elää luonnonvaraisena Indonesiaan kuuluvalla Sumatran saarella. Sitä on aiemmin pidetty samana lajina kuin borneonorankia. Sumatranoranki on borneonorankia pienempi ja erikoistuneempi puissa elämiseen: naaraat eivät liiku maassa juuri koskaan ja uroksetkin harvoin. Tämä tekee siitä haavoittuvamman metsien pirstaloitumiselle. Sumatranorankeja arvioitiin vuonna 2004 olevan 7 300 ja kannan olevan laskeva. Se on luokiteltu äärimmäisen uhanalaiseksi. Sumatranorangin suojeluun on oma säätiönsä. Muun muassa Toronton ja San Diegon eläintarhoissa on sumatranorankeja. ==Lähteet== == Aiheesta muualla == *iNaturalist: Pongo abelii *ITIS: Pongo abelii *Global Biodiversity Information Facility (GBIF): Pongo abelii *University of Michigan, Animal Diversity Web (ADW): Pongo abelii, Sumatran orangutan *Suojelujärjestö Luokka:Isot ihmisapinat Luokka:Uhanalaiset nisäkkäät Luokka:Äärimmäisen uhanalaiset lajit
Höljäkkä

Höljäkkä on Nurmeksen kaupungin eteläisin kylä, joka sijaitsee Pielisen itärannalla noin 20 kilometriä kaupungin keskustasta Lieksaan päin, Nurmeksen ja Lieksan rajalla. Kylässä sijaitsee myös Höljäkän rautatieasema. Höljäkkä valittiin vuoden kyläksi Pohjois-Karjalassa 2008.Höljäkän kyläsivut Höljäkän ensimmäiset talot rakennettiin Pielisen rannalle 1600-luvun alussa. Höljäkässä on ollut kivikautista asutusta jo kampakeraamisella kaudella. Höljäkkä-sana tarkoittaa ilmeisesti väljää vesialuetta saaren ja mantereen välillä. Höljäkkä on maalaiskylä, mutta sen tärkein yksittäinen työnantaja on kyllästyspalveluita tarjoava Höljäkkä Oy/Iivari Mononen Oy. Lisäksi metsätalous on merkittävä elinkeino. Marjoniemi Oy on hakenut ympäristölupaa vuolukiven louhimiseen Korpikivi-nimisessä kaivospiirissä Höljäkässä.Itä- Suomen ympäristövirasto Jurttivaaran lakkautettu hiihtokeskus ja näköalapaikka sijaitsee Höljäkässä. ==Lähteet== ==Aiheesta muualla== * Höljäkän kylän kotisivut * Iivari Mononen Oy Luokka:Nurmeksen kylät
Galle

Galle on satamakaupunki Sri Lankassa, 116 kilometriä Colombosta. Vuonna 2007 siellä oli noin 95 000 asukasta.http://www.citypopulation.de/SriLanka.html Se kärsi pahoin tapaninpäivän 2004 tsunamista, kaupungissa kuoli tuhansia. Gallen historia alkaa joidenkin lähteiden mukaan jo Kuningas Salomon ajoista. Kanelia, norsunluuta ja riikinkukkoja laivattiin Gallen kautta jo kauan ennen ajanlaskumme alkua. Ennen brittiläisten siirtomaa-aikaa Galle oli saaren tärkein satama - britit kehittivät Colombon satamaa. Gallen linnoitus on UNESCOn maailmanperintökohde ja suurin jäljellä oleva eurooppalaisten rakentama linnoitus Aasiassa. Se samoin kuin koko Gallen vanha kaupunki edustaa siirtomaatyyliä, jossa eurooppalaisten rakennustyyli yhdistyy paikallisiin vaikutteisiin.Old Town of Galle and its Fortifications Unesco == Lähteet == ==Aiheesta muualla== Luokka:Sri Lankan kaupungit Luokka:Unescon maailmanperintökohteet Sri Lankassa
Biskopsö (Hiittinen)

Biskopsö on suuri saari Taalintehtaan eteläpuolella Kemiönsaaren kunnassa noin kymmenen minuutin merimatkan päässä Taalintehtaalta. Aiemmin saari oli osa Hiittisten kuntaa ja kuului myöhemmin Dragsfjärdin kuntaan. Saarella asuu 8 vakituista asukasta ympäri vuoden ja saaren itäpuolelle liikennöi yhteysalus M/s Stella Taalintehtaalta. Biskopsön rannoilla on runsas määrä kesäasuntoja. Suuri osa saaren keskustaa on luonnonsuojelun kohteena. Siellä esiintyy erilaisia eläimiä, kuten hirviä, kauriita, haukkoja, kotkia ja mahdollisesti myös ilveksiä. ==Lähteet== Luokka:Hiittisten kylät Luokka:Kemiönsaaren saaret
Elinkeino

Elinkeino on toimeentulon hankkimiseen tähtäävää toimintaa. Esimerkiksi palveluala, teollisuus ja maatalous ovat elinkeinoja. Historiallisesti ihmislajin ensimmäinen elinkeino on ollut metsästys ja keräily. Suomen pääelinkeino on palveluala, mutta myös teollisuus ja maatalous ovat tärkeitä elinkeinoja Suomessa. ==Katso myös== * Ammatti ==Lähteet== Luokka:Työ
Aspekti

Aspekti voi tarkoittaa seuraavia asioita: *aspekti, kielitieteessä eräs verbin ominaisuus *aspekti, astrologiassa kahden planeetan välinen kulma tai eräs planeetan ja horisontin välinen kulmasuhde * Spekti, rap-artisti, jonka entinen taiteilijanimi on Aspekti
Firewind

Firewind on vuonna 1998 perustettu kreikkalainen power metal -yhtye. Sen perusti kitaristi Gus G. alun perin tarkoituksenaan esitellä demoaan Nocturnal Symphony. == Historia == Yhtyeen ensimmäinen demo herätti levy-yhtiö Leviathan Recordsin kiinnostuksen. Kyseinen levy-yhtiö tarjosi yhtyeelle levytyssopimusta vuonna 2001, ja yhtyeen esikoisalbumi Between Heaven and Hell ilmestyi seuraavana vuonna. Yhtyeen ensimmäinen laulaja oli Brandon Pender, jonka kanssa yhtye julkaisi vuonna 1998 demonsa Nocturnal Symphony. Vuonna 2001 yhtye värväsi uudeksi laulajaksi Stephen Fredrickin, jonka kanssa yhtye teki kaksi albumia. Fredrick erosi yhtyeestä vuonna 2003, ja tilalle otettiin Chitral Somapala, joka kuitenkin erosi yhtyeestä jo ensimmäisen levyn jälkeen musiikillisten erimielisyyksien vuoksi. Vuosina 2006–2013 laulajana toimi Apollo Papathanasio, joka erosi 2013, koska ei kokenut enää kykenevänsä jaksamaan yhtyeen kiertue- ja promootioaikataulun mukaista elämää. Papathanasion korvasi saksalainen Henning Basse, joka toimi yhtyeen laulajana vuosina 2015–2020, ollen näin mukana yhdellä, vuoden 2017 albumilla Immortals. Bassen korvasi jälleen saksalainen Herbie Langhans. == Suomen-esiintymiset == Firewind on esiintynyt Suomessa vuoden 2009 Tuska-festivaaleilla sekä kahdella klubikeikalla Helsingissä ja Oulussa Kamelotin lämmittelijänä. == Jäsenet == * Herbie Langhans - laulu (2020–) * Gus G. (Kostas Karamitroudis) - kitara, taustalaulu (1998, 2002–) * Petros Christo - basso, taustalaulu (2003–) * Johan Nunez - rummut (2011–) == Entiset jäsenet == * Henning Basse - laulu (2015–2020) * Apollo Papathanasio - laulu (2006–2013) * Chitral Somapala - laulu (2004–2006) * Stephen Fredrick - laulu (2002–2004) * Brandon Pender - laulu (1998) * Michael Ehré - rummut (2010–2011) * Mark Cross - rummut (2006–2010) * Stian Kristoffersen - rummut (2003–2006) * Brian Harris - rummut (2002–2003) * Matt Scurfield - rummut (1998) * Bob Katsionis - koskettimet, kitara, taustalaulu (2004–2020) * Konstantine - basso (2002–2003) == Diskografia == * * * * * * * * * * * * * == Aiheesta muualla == * Viralliset sivut Luokka:Kreikkalaiset metalliyhtyeet
Amalfi

Amalfi on historiallisesti merkittävä rannikkokaupunki Salernon maakunnassa, Campanian alueella Italiassa, noin 30 km Napolista etelään. Se sijaitsee Salernonlahden rannikolla. Kaupungissa on runsaat 5 000 asukasta, ja sen pinta-ala on 6,11 neliökilometriä. Amalfi oli vuosina 839–1200 Amalfin rannikkotasavallan pääkaupunki ja merkittävä kauppamahti Välimerellä. Itse kaupunki, ja sen molemmin puolin levittäytyvä Amalfin rannikko () on Unescon maailmanperintökohde. Amalfi on nykyisin matkailukohde ja kuuluisa maisemiensa lisäksi limoncello-sitruunaliköörin valmistuspaikkana. == Lähteet == == Aiheesta muualla == * Kaupungin internetsivut Luokka:Salernon maakunnan kunnat Luokka:Amalfin rannikko Luokka:Euroopan entiset valtiot
Rovaniemen ammattikorkeakoulun opiskelijakunta

CAMOS oli Rovaniemen ammattikorkeakoulussa toiminut ammattikorkeakoululain 42a pykälän mukainen opiskelijakunta. Kemi-Tornion ja Rovaniemen ammattikorkeakoulujen yhdistyessä 1.1.2014, opiskelijakunta muuttui Lapin ammattikorkeakoulun opiskelijakunnaksi. Opiskelijakunta valitsi opiskelijoiden edustajat RAMKin hallitukseen ja muihin monijäsenisiin toimielimiin, kuten opintotukilautakuntaan ja opiskelija-asuntosäätiön hallitukseen. Opiskelijakunta toimi jäsentensä yhdyssiteenä ja edistää heidän yhteiskunnallisia, sosiaalisia sekä opiskeluun ja opiskelijan asemaan yhteiskunnassa liittyviä asioitaan. Opiskelijakuntaan valittiin RAMKin opiskelijoista edustajisto, joka on opiskelijakunnan päättävä elin. Edustajisto valitsi opiskelijakunnalle hallituksen, joka vastaa opiskelijakunnan toiminnasta käytännön asioissa ja on toimeenpaneva elin. Opiskelijakunnan henkilöjäsenyys on vapaaehtoinen. Opiskelijakunnan toimisto sijaitsee Rovaniemellä, Rantavitikan kaupunginosassa. == Aiheesta muualla == *Camoksen web-sivut Luokka:Opiskelijakunnat Luokka:Rovaniemi
Andersonville

Andersonville oli Yhdysvaltojen sisällissodan aikainen Georgian osavaltiossa sijainnut etelävaltioiden vankileiri. Leiri oli kooltaan Konfederaation suurin. Vankileirille joutui yhteensä noin 45 000 pohjoisvaltioiden sotilasta, joista lähes 13 000 kuoli.http://www.nps.gov/ande/index.htm Pääasiallinen syy kuolleisuuteen olivat taudit ja nälkä. Leirin hygienia oli heikko. Kapteeni Henry Wirz, Andersonvillen komendantti, tuomittiin sodan jälkeen kuolemaan sotarikoksista ja teloitettiin. Leirillä toimi myös unionin armeijasta karanneen William Collinsin rosvojoukko, joka ryöväsi säälimättä vankitovereitaan. Andersonvillen vankila sijaitsi Camp Sumterissa, ja oli koko Konfederaation sotilasvankila sisällissodan aikana. Leirin paikalla on nykyään kansallishistoriallinen muistomerkki. Alueella on Andersonvillen kansallinen hautausmaa ja kansallinen vankila- ja sotamuseo. == Lähteet == Luokka:Georgian osavaltion historia Luokka:National Register of Historic Places -kohteet Georgiassa Luokka:Yhdysvaltain museot Luokka:Yhdysvaltain sisällissota Luokka:Yhdysvaltain vankilat
Jo Siffert

Joseph "Jo" Siffert (7. heinäkuuta 1936 Fribourg, Sveitsi – 24. lokakuuta 1971 Brands Hatch, Iso-Britanniahttps://results.motorsportstats.com/drivers/jo- siffert/career) oli sveitsiläinen kilpa-autoilija. Hän menestyi F1-kuljettajana. Siffert on Clay Regazzonin lisäksi ainoa sveitsiläinen, joka on voittanut F1-kilpailuja. Jo Siffert osallistui F1-sarjaan vuosina 1962–1971. Hän starttasi kymmenen kauden aikana 96 osakilpailuun ja saavutti kaksi voittoa ja neljä muuta palkintosijaa. Hän ajoi kaksi paalupaikkaa ja neljä kilpailun nopeinta kierrosta. MM-pisteitä hän keräsi yhteensä 68. F1-uransa ohella Siffert kilpaili urheiluautoluokissa. Hänen Porsche- autokuntansa voitti muun muassa Daytonan 24 tunnin ajon sekä Sebringin 12 tunnin ajon. Hän menehtyi onnettomuudessa, joka sattui perinteisessä Mestareiden kisassa Brands Hatchissa rata-autoilukauden 1971 päätteeksi. ==Kaudet, tallit, pisteet, sijoitukset== * 1962 (Lotus): 0 MM-pistettä, sijoitus MM-sarjassa - * 1963 (Lotus): 1 piste, sijoitus 15:s * 1964 (Lotus, Brabham): 7 pistettä, sijoitus 10:s * 1965 (Brabham): 5 pistettä, sijoitus 11:s * 1966 (Brabham, Cooper): 3 pistettä, sijoitus 14:s * 1967 (Cooper): 6 pistettä, sijoitus 11:s * 1968 (Cooper, Lotus): 12 pistettä, sijoitus 7:s * 1969 (Lotus): 15 pistettä, sijoitus 9:s * 1970 (March): 0 pistettä, sijoitus - * 1971 (BRM): 19 pistettä, sijoitus 4:s == Lähteet == ==Aiheesta muualla== * Grandprix.com / Siffert * Grand Prix Journal Online / Siffert Luokka:Sveitsiläiset Formula 1 -kuljettajat Luokka:Moottoriurheilussa surmansa saaneet kuljettajat Luokka:Vuonna 1936 syntyneet Luokka:Vuonna 1971 kuolleet
Ornatos Violeta

Ornatos Violeta oli portugalilainen vaihtoehtorockyhtye, jonka musiikissa oli vaikutteita myös jazzista ja skasta. Se perustettiin Portossa. Ornatos Violetan ensimmäinen albumi oli vuonna 1997 julkaistu Cão! Sen kappaleella "Letra S" esiintyi myös Clã-yhtyeen laulaja Manuela Azevedo. Yhtye julkaisi ennen hajoamistaan vuonna 2002 vielä yhden albumin, O Monstro Precisa de Amigosin (1999). Kun yhtye hajosi, osa sen jäsenistä perusti yhtyeen Pluto. == Jäsenet == * Manel Cruz - laulu * Peixe - kitara * Elísio Donas - koskettimet * Nuno Prata - basso * Kinörn - rummut == Diskografia == * Cão! (1997) * O Monstro Precisa de Amigos (1999) == Aiheesta muualla == * Viralliset sivut Luokka:Portugalilaiset alternative rock -yhtyeet
Pluto (yhtye)

Pluto on portugalilainen rock-yhtye, jonka perustivat osa Ornatos Violetan entisistä jäsenistä sen hajottua vuonna 2002. Yhtyeeseen kuuluvat kahden entisen Ornatos Violetan jäsenen lisäksi myös basisti Eduardo ja rumpali Ruka. Pluton debyyttialbumi Bom dia, joka julkaistiin 18. lokakuuta 2004, pääsi Portugalin albumilistalla kuudenneksi. == Jäsenet == * Manel Cruz - laulu * Peixe - kitara * Eduardo - basso * Ruka - rummut == Diskografia == * Bom dia (2004) == Aiheesta muualla == * Viralliset sivut Luokka:Portugalilaiset yhtyeet
Ankeroiset

Ankeroiset (Aphelenchoididae) ovat sukkulamatoihin kuuluvia selkärangattomia, joista monet ovat pahoja viljelykasvien tuholaisia. Ne ovat pieniä matomaisia eläimiä, jotka imevät kasvien nesteitä. Ne elävät kosteassa maassa.Muiden kasvien tasapainoinen kasvinsuojelu Kasvinsujeluseura Heimoon kuuluu maailmanlaajuisesti yli 20 sukua.Global Biodiversity Information Facility (GBIF): Aphelenchoididae Kasvinsuojelulaki kieltää monien ankeroislajien saastuttamien kasvien viljelemisen ja myymisen. Esimerkiksi peruna-ankeroisen saastuttamalla viljelyksellä saa viljellä perunaa enintään kerran kolmessa vuodessa, ja silloinkin on valittava ankeroisen kestävä lajike.Tärkkinetti Ankeroisten saastuttamaa kasvijätettä ei pidä laittaa edes kompostiin, koska edes lämpökompostori ei tuhoa eliötä. == Lajeja == * Keltaperuna-ankeroinen (Globodera rostochiensis) * Valkoperuna-ankeroinen (Globodera pallida) * Mäntyankeroinen (Bursaphelenchus xylophilus) * Mansikka-ankeroinen (Aphelenchoides fragariae) * Juurikasankeroinen (Heterodera schachtii) * Varsiankeroinen (Ditylenchus dipsaci) * Juuriäkämäankeroiset (Meloidogyne spp.) == Lähteet == == Aiheesta muualla == *Laji.fi: Aphelenchoididae *Kasvinsuojeluseuran sanastojaosto 2019: Ankeroisnimistö (pdf) *ITIS: Aphelenchoididae *UniProt: Family Aphelenchoididae *National Center for Biotechnology Information (NCBI): Aphelenchoididae, taxonomy Luokka:Sukkulamadot
Höljäkän rautatieasema

Höljäkän rautatieasema () on Suomen rataverkon liikennepaikka rataosalla . Liikennepaikan sijainti on ratakilometrillä 765+261. Höljäkän rautatieasema sijaitsee Pielisen itärannalla Nurmeksen Höljäkän kylässä, noin 20 kilometriä Joensuun suuntaan Nurmeksen asemalta. Liikennepaikalla on sekä henkilö- että tavaraliikennettä. Höljäkkä avattiin liikenteelle 16. lokakuuta 1911. Sinne rakennettiin Thure Hellströmin suunnittelema asemarakennus. Rakennus siirrettiin vuonna 1920 Sakkolaan. Sakkolasta siirrettiin tilalle pienempi rakennus. Vuonna 1958 Höljäkkään perustettiin kyllästämö, jolle rakennettiin pistoraide. Kyllästämö on valmistanut muun muassa ratapölkkyjä. Nurmeksen kaupunki osti Höljäkän aseman kiinteistöt Senaatti-kiinteistöiltä joulukuussa 2008. ==Lähteet== ==Aiheesta muualla== * Kuva Höljäkän asemarakennuksesta Luokka:Nurmeksen rautatieliikennepaikat Luokka:Pohjois-Karjalan henkilöliikenteen rautatieliikennepaikat
Delfins (yhtye)

Delfins on portugalilainen pop- ja rock-yhtye Cascaisin kaupungista. Yhtye aloitti toimintansa 1980-luvulla. == Diskografia == === Albumit === * Libertação (1987) * U outro lado existe (1988) * Desalinhados (1990) * Ser Maior-uma história natural (1993) * O caminho da felicidade - o melhor dos Delfins (kokoelma, 1995) * Saber a Mar (1996) * Azul (1998) * Del7ins (2000) * Babilónia (2002) * O caminho da felicidade 2 (kokoelma, 2003) === Singlet === * "Letras" (1984) * "A Casa da Praia (é apenas um sentimento)" (1985) * "O caminho da felicidade" (1987) * "1 Lugar ao Sol" (1988) * "Bandeira" (1988) * "Se eu pudesse um Dia" (1991) * "Ao passar um navio" (1993) * "Ser maior" (1993) * "A queda de um anjo" (1995) * "Saber a Mar" (1997) * "Hoje" (2000) * "Vive" (2000) == Aiheesta muualla == * Viralliset sivut Luokka:Portugalilaiset pop rock -yhtyeet
Luigi Villoresi

Luigi 'Gigi' Villoresi (16. toukokuuta 1909 Milano, Italia – 24. elokuuta 1997 Modena, Italia) oli italialainen kilpa-autoilija ja F1-kuljettaja. Villoresi osallistui Formula 1:n MM-sarjaan sen ensimmäisestä vuodesta 1950 lähtien. Villoresi oli tuolloin jo veteraani, 41-vuotias, joka oli ajanut ennen toista maailmansotaa Grand Prix -kisoissa. Hän kilpaili 47-vuotiaaksi asti, starttasi 31:een F1-osakilpailuun ja saavutti niissä yhteensä 49 pistettä. Hän ei yltänyt osakilpailuvoittoihin, mutta oli kaksi kertaa toinen ja kuusi kertaa kolmas. MM-sarjassa hän sijoittui Ferrarillaan viidenneksi sekä vuonna 1951 että 1953. Hän ajoi myös sarjan ulkopuolisissa kilpailuissa. Villoresi aloitti kilpa-autoilijan uransa jo varhain 1930-luvulla, mutta alkoi saavuttaa menestystä vasta kun hänet palkattiin Maseratille 1938. Toisen maailmansodan jälkeen, vuosina 1946 ja 1947, hän voitti Italian mestaruuden Maseratillaan. Vuonna 1949 hän liittyi Ferrarin talliin Alberto Ascarin kumppaniksi ja voitti samana vuonna Hollannin GP:n. Hän seurasi Ascaria Lancialle 1954. Villoresi järkyttyi syvästi, kun Ascari kuoli testionnettomuudessa Monzassa 1955, ja lopetti uransa seuraavana vuonna ajettuaan pahan kolarin sarjan ulkopuolisessa Rooman GP:ssä. Myös Villoresi koki vakavan loukkaantumisen auto- onnettomuudessa, joka tosin ei sattunut radalla vaan maantiellä Pariisin lähellä 1952. Hän toipui ja jatkoi uraansa. ==Kaudet, tallit. pisteet, sijoitukset== * 1950 (Ferrari): 0 MM-pistettä, sijoitus MM-sarjassa - * 1951 (Ferrari): 15 (18) pistettä, sijoitus 5:s * 1952 (Ferrari): 8 pistettä, sijoitus 8:s * 1953 (Ferrari): 17 pistettä, sijoitus 5:s * 1954 (Maserati, Lancia): 2 pistettä, sijoitus 20:s * 1955 (Lancia, Ferrari): 2 pistettä, sijoitus 20:s * 1956 (Maserati): 2 pistettä, sijoitus 22:s Vuosi Talli Valmistaja Moottori 1 2 3 4 5 6 7 8 9 Sijoitus Pisteet 1950 Ferrari Ferrari 125 Ferrari V12 GBR MON 500 SUI BEL FRA ITA \- 0 1951 Ferrari Ferrari 375 Ferrari V12 SUI 500 BEL FRA GBR GER ITA ESP 5\. 15 (18) 1952 Ferrari Ferrari 500 Ferrari S4 SUI 500 BEL FRA GBR GER NED ITA 8\. 8 1953 Ferrari Ferrari 500 Ferrari S4 ARG 500 NED BEL FRA GBR GER SUI ITA 5\. 17 1954 Officine Alfieri Maserati Maserati 250F Maserati S6 ARG 500 BEL FRA GBR GER SUI ITA 20\. 2 Scuderia Lancia Lancia D50 Lancia V8 ESP 1955 Scuderia Lancia Lancia D50 Lancia V8 ARG MON 500 BEL NED GBR ITA 20\. 2 1956 Scuderia Centro Sud Maserati 250F Maserati S6 ARG MON 500 BEL 22\. 2 Luigi Piotti FRA GBR GER Officini Alfieri Maserati ITA * Jaettu auto. ==Lähteet== ==Aiheesta muualla== * Grandprix.com / Villoresi (englanniksi) * Grand Prix Racing / Villoresi (englanniksi) Luokka:Italialaiset Formula 1 -kuljettajat Luokka:Grand Prix -kuljettajat Luokka:Vuonna 1909 syntyneet Luokka:Vuonna 1997 kuolleet
Salvador Cabañas

Salvador Cabañas Ortega (s. 5. elokuuta 1980 Asunción, Paraguay) on paraguaylainen jalkapalloilija. Cabañas pelaa hyökkääjänä. Cabañas aloitti peliuransa kotimaansa Club 12 de Octubressa. Hän kävi pelaamassa välillä myös Audax Club Sportivo Italianossa Chilessä ja siirtyi Jaguares de Chiapasiin Meksikoon vuonna 2003. Vuoden 2006 ensimmäisellä puoliskolla (Clausura 2006) hän voitti Meksikon liigan maalikuninkuuden. Vuoden 2003 Aperturalla hän oli tehnyt viisi maalia 18 ottelussa, 2004 Clausuralla 15 maalia 20 ottelussa sekä 2004 Aperturalla kahdeksan maalia 16 ottelussa. Vuonna 2006 hän siirtyi Meksikon pääsarjaan Club Américaan. Cabañaksen ensimmäinen maaottelu oli 1. kesäkuuta 2004 Boliviaa vastaan. Vuonna 1999 hän oli mukana nuorten MM- kisoissa ja valittiin vuoden 2006 MM-kisoihin. Näissä kisoissa Cabañas ei kuitenkaan päässyt pelaamaan. Cabañas on pelannut 44 maaottelua, joissa on tehnyt 10 maalia (tilanne 26. tammikuuta 2010). Cabañasia ammuttiin päähän baarissa Méxicossa 25. tammikuuta 2010. Hän oli lääkäreiden mukaan vakaassa, mutta kriittisessä tilassa. Lääkärit eivät poistaneet luotia, sillä he epäilivät, että se huonontaisi Cabañasin tilaa. Cabanas toipui ampumatapauksesta ja vuoden päästä ampumisesta hän harjoitteli ensimmäistä kertaa paraguaylaisen Club Libertad -joukkueen harjoituksissa. == Seurat == * 1998–1999 12 De Octubre * 1999 Guarani * 2000 12 De Octubre * 2001–2003 Audax Italiano * 2003–2006 Jaguares * 2006–2010 Club América * 2011– Club Libertad == Lähteet == Luokka:Paraguaylaiset jalkapalloilijat Luokka:Rikosten uhrit Luokka:Vuonna 1980 syntyneet Luokka:Elävät henkilöt
Lahnaslammin rata

Lahnaslammin rata on Suomen rataverkkoon kuuluva vuonna 1974 valmistunut sähköistämätön sivurata Vuokatin rautatieasemalta Sotkamon kunnassa sijaitsevalle Lahnaslammen kaivoksen ratapihalle. Rataosan pituus on noin 12 kilometriä, ja sillä on ainoastaan Lahnaslammen kaivoksen toimintaan liittyvää tavaraliikennettä. Rataosan liikenteenohjaus hoidetaan Oulun rautatieasemalta käsin ja liikkumisluvat yksiköille annetaan radiopuhelimella. Rataosa erkanee Joensuun–Kontiomäen radasta Vuokatin aseman eteläpuolella, ja kulkee Jäätiönlahden etelärantaa seuraillen kantatietä 76. Kantatie ja rautatie erkanevat Hyvölänkylän kohdalla. == Lähteet == Luokka:Sotkamon liikenne Luokka:Suomen rataverkko Luokka:Teollisuusjunat ja -radat
Arkhelaos (täsmennyssivu)

Arkhelaos (Ἀρχέλαος) on ollut seuraavien henkilöiden nimi: * Arkhelaos - filosofi, Anaksagoraan oppilas * Arkhelaos - Makedonian kuningas 413 eaa. - 399 eaa. * Arkhelaos - Mithridates VI:n sotapäällikkö * Arkhelaos - Kappadokian kuningas * Herodes Arkhelaos - Juudean etnarkki 4 eaa. - 6 jaa.
John D. Barrow

John D. Barrow FRS (29. marraskuuta 1952 Lontoo – 26. syyskuuta 2020Morto John Barrow, cosmologo e divulgatore: aveva 67 anni ) oli englantilainen kosmologi, teoreettinen fyysikko ja matemaatikko. Barrow hoiti matematiikan tutkimusprofessuuria Cambridgen yliopistossa sekä geometrian professuuria Lontoon Gresham Collegessa (2008–2011). Jälkimmäinen on Britannian vanhin matematiikan professuuri (perustettu 1596). Sen aikaisempiin haltijoihin kuuluu muun muassa Roger Penrose. Barrow oli myös 2003–2007 Gresham Collegen tähtitieteen professori. Historia tuntee vain kaksi henkilöä, jotka ovat hoitaneet kahta eri alan Gresham-professuuria, edellinen oli Laurence Rooke vuonna 1657. Barrow oli myös tiede- ja harrastelijanäytelmäkirjailija. Hän piti Tieteen päivien 2005 avajaisesitelmän Helsingissä. Vuonna 2008 Royal Society palkitsi hänet Michael Faraday Prizella ansioistaan tieteen kansantajuistajana. Barrow'n muu ansiolista sisältää toistakymmentä erilaista palkintoa. Niihin kuuluu jopa italialainen teatteripalkinto Premi Ubu 2002 parhaasta näytelmästä ”Infinities” (Äärettömyydet), jonka ohjasi Piccolo Teatro di Milanon Luca Ronconi. Se esitettiin Italiassa Milanon Teatro La Scalassa keväällä 2002 ja uudestaan keväällä 2003, sekä keväällä 2002 Espanjan Valenciassa. Barrow oli jäsenenä Yhdistyneessä reformoidussa kirkossa, jonka hän kuvaili opettavan perinteistä deismiä. == Teoksia == * * ==Lähteet== Luokka:Brittiläiset tähtitieteilijät Luokka:Brittiläiset tietokirjailijat Luokka:Brittiläiset matemaatikot Luokka:Kosmologit Luokka:Vuonna 1952 syntyneet Luokka:Vuonna 2020 kuolleet
Sangatsu Manga

Sangatsu Manga on suomalainen H-Townin omistama mangajulkaisija. Vuonna 2003 Sangatsu Mangasta tuli Dragon Ball -mangan myötä Suomen ensimmäinen mangaa lehtipisteiden kautta levittänyt kustantaja. Se on edelleen eniten nimikkeitä julkaissut suomalainen mangakustantamo. ”Sangatsu” tarkoittaa japaniksi maaliskuuta. Varsinaisen sarjakuvan lisäksi Sangatsu Manga on julkaissut kaksi Katy Coopen mangan piirtämisopasta sekä Akira Toriyaman ja Akira Sakuman osittain sarjakuvamuotoisen sarjakuvanteko-oppaan Piirrä mangaa sekä Kana de Manga -kirjan. Sangatsu Mangan nimen alla julkaistaan enimmäkseen nuorten poikien ja tyttöjen sarjoja, kun taas Punaisen jättiläinen keskittyy hiukan varttuneemmille lukijoille suunnattuun mangaan. ==Julkaisut== *.hack – Taru iltahämärän rannerenkaasta *Astro Boy *Azumanga Daioh *Black Lagoon *Bleach *Dragon Ball *Dream Kiss *Emma *Fruits Basket *Fullmetal Alchemist *Gunnm *Horoskooppimysteerit *Kanji de Manga *Kajika *Karin *Kun jälleensynnyin hirviönä *Maameren tarinat *Liikkuva linna *Naruto *Neon Genesis Evangelion *One Piece *Princess Ai *Princess Princess *Sandland *Solut työssä *Sugar Sugar Rune *Trinity Blood *Tokyo Mew Mew *Tokyo Mew Mew à la mode *Tuulen laakson Nausicaä *Yu-Gi-Oh *Shugo Chara! ==Aiheesta muualla== *Sangatsu Mangan kotisivut *Sangatsun alue ANIKI-foorumilla *Tokio.fi: Mangajulkaisut Suomessa *Sangatsu Manga: Mitä on manga? ==Viitteet== Luokka:Mangakustantamot Luokka:Tammi
Vuokatin rautatieasema

Vuokatin rautatieasema () on Suomen rataverkon liikennepaikka rataosalla Sotkamon kunnassa sijaitsevassa Vuokatin kylässä Kainuussa. Liikennepaikan etäisyys Helsingin päärautatieasemalta on 868,8 ratakilometriä Joensuun rautatieaseman kautta mitattuna. Vuokatin asemarakennus rakennettiin vuonna 1925. Väliaikainen liikenne Vuokatista aloitettiin 10. lokakuuta 1926, kun rataosuus Vuokatti–Kontiomäki–Paltamo valmistui. Rata Vuokatista Joensuun suuntaan valmistui vuonna 1928. Vuokatin liikennepaikka on risteysasema: siellä Joensuun ja Kontiomäen välisestä radasta erkanee Lahnaslammen kaivokselle johtava sivurata . Vuokatista Pirttijärven rantaan ja edelleen Sotkamoon johtanut sivurata on purettu. Liikennepaikalla on nykyisin ainoastaan tavaraliikennettä. Henkilöliikenne Nurmeksen ja Kontiomäen välillä lakkautettiin 17. elokuuta 1993. Kyseessä on edelleen viimeisin kerta, kun henkilöliikenne on lopetettu kokonaiselta rataosalta. Museovirasto on luokitellut Vuokatin rautatieaseman valtakunnallisesti merkittäväksi rakennetuksi kulttuuriympäristöksi. == Lähteet == == Aiheesta muualla == * Kuva Vuokatin asemasta Luokka:Sotkamon rautatieliikennepaikat Luokka:Valtakunnallisesti merkittävät rakennetut kulttuuriympäristöt Suomessa